טרטורניס

טרטורניס (שם מדעי: Teratornis; מילולית: "עוף מפלצתי"), הוא סוג נכחד של עוף דורס ממשפחת הטרטורניסים הקרובה לקונדורים שחי בתקופת הפליסטוקן וייתכן שאף בראשית ההולוקן (התקופה העכשווית).

מאפיינים 
מאובני הטרטורניס נמצאו במגוון אתרים ארכאולוגיים ברחבי ארצות הברית באורגון, דרום נבאדה, אריזונה, פלורידה ובעיקר בקליפורניה סביב בורות הזפת  שב, לוס אנג'לס. נמצאו מעל 100 מאובנים של עופות הטרף הידועים ביותר מתקופתם.

עופות אלה היו גדולים מאוד עם מוטת כנפיים באורך 3.5-3.8 מ', גובה של 75 ס"מ ומשקל של 15 ק"ג, גדולים בהרבה מהגדולים שבדורסים הקיימים ובראשם קונדור האנדים וקונדור קליפורני, קרוביהם הרחוקים. הם היו בעלי מקור ארוך שהותאם לאכילת נבלות    והטפרים היו גדולים אך חלשים יחסית, כך שהוא לא הותאם לציד כמו העיטים. הכנפיים עוצבו לדאייה על זרמי אוויר חם.

יצורים אלה תפקדו כמו הנשרים של תקופתם ונאספו סביב פגרים של חיות אמריקאיות, לעיתים כאלה שנלכדו בבורות טובעניים.

בסוג זה נמצאו 2 מינים. בעבר מין נוסף השתייך אליהם אך הוא הופרד לסוג עצמאי - אוסקרוויס (Oscaravis olsoni).

קישורים חיצוניים

ערכים שבהם תבנית בריטניקה אינה מתאימה
טרטורניסים
בעלי חיים שחיו בפליסטוקן באמריקה הצפונית
מאובני טקסונים שתוארו ב-1909